**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

**περί Εμπιστευτικότητας, Μη Σύγκρουσης Συμφερόντων και αποδοχής δημοσίευσης στοιχείων**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8, παρ. 4 Ν. 1599/1986)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | | **ΕΙΔΙΚΗ ΥΠΗΡΕΣΙΑ «ΕΠΙΤΕΛΙΚΗ ΔΟΜΗ ΕΣΠΑ Υ.Π.ΕΝ., ΤΟΜΕΑ ΠΕΡΙΒΑΛΛΟΝΤΟΣ»** | | | | | | | | | | | | | |
| Ο – Η Όνομα: | |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | | |
| Όνομα και Επώνυμο Μητέρας: | | | |  | | | | | | | | | | | |
| Ημερομηνία γέννησης(2): | | | |  | | | | | | | | | | | |
| Τόπος Γέννησης: | | | |  | | | | | | | | | | | |
| Αριθμός Δελτίου Ταυτότητας: | | | |  | | | | Τηλ: | |  | | | | | |
| Τόπος Κατοικίας: |  | | | | Οδός: |  | | | | | Αριθ: | |  | ΤΚ: |  |
| Αρ. Τηλεομοιοτύπου (Fax): | | |  | | | | | | Δ/νση Ηλεκτρ. Ταχυδρομείου  (Ε-mail): | | |  | | | |

Με ατομική μου ευθύνη και γνωρίζοντας τις κυρώσεις, που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

Ο/Η κάτωθι υπογεγραμμένος/-η, με την ιδιότητα μου ως Αξιολογητής στο πλαίσιο της αξιολόγησης αιτήσεων/προτάσεων, που υποβλήθηκαν σε συνέχεια της Πρόσκλησης «…………………………………………………………….» του Προγράμματος με τίτλο «Διαχείριση Υδάτων» του Χρηματοδοτικού Μηχανισμού Ευρωπαϊκού Οικονομικού Χώρου ΟΧ της περιόδου 2014-2021 (ΧΜ ΕΟΧ 2014-2021), δηλώνω ότι:

1. Έχοντας λάβει γνώση

α) του άρθρου 7 του Ν. 2690/1999 (Κώδικας Διοικητικής Διαδικασίας)

β) του άρθρου 229 (1.ζ) του Ν. 4281/2014

γ) του από 8-9-2016 «Κανονισμού για την εφαρμογή του Χρηματοδοτικού Μηχανισμού ΕΟΧ των ετών 2014-2021

ε) του άρθρου 7.5 της υπ’ Αριθμ. 13249/2020 Απόφασης του Υπουργού Οικονομικών Ανάπτυξης & Επενδύσεων (Καθορισμός Συστήματος Διαχείρισης και Ελέγχου για την υλοποίηση του Χρηματοδοτικού Μηχανισμού του Ευρωπαϊκού Οικονομικού Χώρου (ΧΜ - ΕΟΧ) περιόδου 2014-2021 - Κατανομή των Πόρων)

κατανοώ την περιγραφόμενη εκεί έννοια της σύγκρουσης συμφερόντων και δηλώνω ότι δεν θέτω ούτε πρόκειται να θέσω σε προτεραιότητα το προσωπικό μου συμφέρον εις βάρος των αρμοδιοτήτων μου ως Αξιολογητής

1. Γνωρίζω ότι:
   1. Δεν δύναμαι να αξιολογώ και γενικά να συμμετέχω στην αξιολόγηση αιτήσεων/προτάσεων που αφορούν σε φορείς υποβολής πρότασης με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους φορείς υποβολής πρότασης, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο

Ενδεικτικά δε, δεν δύναμαι να αξιολογώ και γενικά να συμμετέχω στην αξιολόγηση αιτήσεων/προτάσεων: (α) εάν συμμετέχω στην κατάρτιση των αιτήσεων/προτάσεων ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στη διοίκηση των φορέων υποβολής αιτήσεων/προτάσεων, ή έχω καταρτίσει ή συμμετάσχει με οποιονδήποτε τρόπο στην κατάρτιση των αιτήσεων/προτάσεων ή (β) όταν στο εταιρικό ή μετοχικό κεφάλαιο ή τη διοίκηση των φορέων υποβολής αιτήσεων/προτάσεων, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού

* 1. Επιπλέον, δεν μου επιτρέπεται, ενόψει της άσκησης των καθηκόντων αξιολόγησης που μου έχουν ανατεθεί, να αποδέχομαι δωρεές παντός είδους από τους φορείς υποβολής πρότασης

1. Διαβεβαιώνω ότι θα είμαι αμερόληπτος/η και εάν διαπιστώσω, κατά την ανάθεση / άσκηση των καθηκόντων μου ως Αξιολογητής, ότι συντρέχει οποιοδήποτε κατάσταση, η οποία δύναται να επηρεάσει την αμεροληψία μου και να χαρακτηριστεί ως σύγκρουση συμφερόντων, οφείλω να τη δηλώσω άμεσα, μόλις λάβω γνώση αυτού του γεγονότος, στον Προϊστάμενο της Ειδικής Υπηρεσίας «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» που συμμετέχω ή πρόκειται να συμμετάσχω ως Αξιολογητής
2. Στην περίπτωση αυτή, γνωρίζω ότι οφείλω να ακολουθήσω τις διαδικασίες που θα μου υποδειχθούν από την Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» και ότι ενδέχεται να υποχρεωθώ να διακόψω τη συμμετοχή μου στην αξιολόγηση
3. Διαβεβαιώνω ότι:

5.1. Θα τηρήσω εχεμύθεια και αυστηρούς κανόνες εμπιστευτικότητας, πριν, κατά τη διάρκεια και μετά την αξιολόγηση, σύμφωνα με τους κανόνες της επαγγελματικής πίστης

5.2. Δεν θα οικειοποιηθώ, προς ίδιον όφελος, ούτε θα κοινοποιήσω σε τρίτους οτιδήποτε σχετικό με το περιεχόμενο των υπό αξιολόγηση αιτήσεων/προτάσεων

5.3. Δεν θα κοινοποιήσω στοιχεία που αφορούν οποιαδήποτε πρόταση σε τρίτους, συμπεριλαμβανομένων άλλων αξιολογητών ή υπαλλήλων των αρμόδιων υπηρεσιών που δεν εμπλέκονται άμεσα στην αξιολόγηση της πρότασης~~.~~ Εξαιρούνται οι επίσημες συζητήσεις σε τεχνικές συναντήσεις, οι οποίες συγκαλούνται και εποπτεύονται από την Ειδική Υπηρεσία «Επιτελική Δομή ΕΣΠΑ Υ.Π.ΕΝ, Τομέα Περιβάλλοντος» όπου δύνανται να αναφέρονται διαδικαστικά ζητήματα

5.4. Θα τηρώ εμπιστευτική την αλληλογραφία ή όποια έγγραφα ή ηλεκτρονικά αρχεία και πληροφορίες σχετίζονται με τη διαδικασία της αξιολόγησης και δεν θα τα κοινοποιήσω σε τρίτα πρόσωπα, χωρίς την γραπτή συγκατάθεση της αρμόδιας υπηρεσίας

5.5. Θα τηρήσω τη ρητή απαγόρευση επικοινωνίας με τους υποψηφίους σχετικά με την αξιολόγηση των προτάσεών τους κατά τη διάρκεια, καθώς και μετά το πέρας της αξιολόγησης

5.6. Θα καταστρέψω το σχετικό με τις υποβληθείσες προτάσεις ηλεκτρονικό ή/και έντυπο υλικό, που τυχόν έχει περιέλθει στην κατοχή μου μετά την ολοκλήρωση της αξιολόγησης

5.7. Δεν θα αποκαλύψω σε τρίτους το περιεχόμενο συνεδριάσεων ή συζητήσεων, τα συμμετέχοντα πρόσωπα, το περιεχόμενο πρακτικών κ.λπ. που σχετίζονται με τη διαδικασία αξιολόγησης

1. Συμφωνώ να εναρμονίζομαι με τις οδηγίες της Ειδικής Υπηρεσίας «Επιτελικής Δομής ΕΣΠΑ Υ.Π.ΕΝ., Τομέα Περιβάλλοντος» διασφαλίζοντας το αδιάβλητο, την αμεροληψία και την εμπιστευτικότητα της διαδικασίας αξιολόγησης και των αποτελεσμάτων της
2. Γνωρίζω ότι, σε περίπτωση μη συμμόρφωσης μου, η Ειδική Υπηρεσία «Επιτελική Δομή ΕΣΠΑ Υ.Π.ΕΝ, Τομέα Περιβάλλοντος» δύναται να: (α) προχωρήσει στην απομάκρυνση μου από τη διαδικασία αξιολόγησης ή/και (β) εισηγηθεί τη διαγραφή μου ως αξιολογητή από το Μητρώο Αξιολογητών του ν. 4310/2014 που τηρεί η ΓΓΕΤ ή /και (γ) προσφύγει σε οποιαδήποτε άλλη νόμιμη ενέργεια προκειμένου να διασφαλίσει το αμερόληπτο και το κύρος της διαδικασίας αξιολόγησης

Αποδέχομαι τη δημοσίευση των στοιχείων μου, που είναι απαραίτητα κατά τη διαδικασία αξιολόγησης στην οποία θα συμμετέχω με την ιδιότητά μου ως Αξιολογητής.

Ημερομηνία: ……….

Υπογραφή:………….(ο/η δηλών/ούσα)

Σημαντικές επισημάνσεις:

Για τη διασφάλιση του αμερόληπτου της διαδικασίας αξιολόγησης των αιτήσεων/προτάσεων χρηματοδότησης στην Πρόσκληση «…………………………………………………………….» που έχει εκδοθεί στο πλαίσιο του Προγράμματος με τίτλο «Διαχείριση Υδάτων» του Χρηματοδοτικού Μηχανισμού ΕΟΧ (ΧΜ ΕΟΧ) της περιόδου 2014-2021θα θέλαμε να επισημάνουμε τα παρακάτω:

1. Αποφυγή σύγκρουσης συμφερόντων

Όλοι οι αξιολογητές θα πρέπει να δηλώσουν εκ των προτέρων κάθε γνωστή σε αυτούς σύγκρουση συμφερόντων (conflict of interest) και οφείλουν άμεσα:

(α) να ενημερώσουν την Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» στην περίπτωση που προκύψει σύγκρουση συμφερόντων κατά τη διάρκεια της αξιολόγησης και

(β) να απέχουν από την αξιολόγηση ή τη διατύπωση γνώμης.

Η Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» θα αναλάβει όλες τις απαραίτητες πρωτοβουλίες για την αποφυγή τυχόν σύγκρουσης συμφερόντων.

1. Παραδείγματα σύγκρουσης συμφερόντων:

Αν συντρέχει οποιαδήποτε από τις ακόλουθες καταστάσεις, τότε κατά κανόνα υπάρχει σύγκρουση συμφερόντων:

* Η ικανοποίηση προσωπικού συμφέροντος του αξιολογητή συνδέεται με την έκβαση της αξιολόγησης, δηλαδή την έγκριση ή απόρριψη της Αίτησης Χρηματοδότησης
* Ο αξιολογητής έχει στενή οικογενειακή σχέση με κάποιον από τους ενδιαφερομένους για την Αίτηση Χρηματοδότησης. Στενή οικογενειακή σχέση θεωρείται όταν: είναι σύζυγοι ή συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού, με κάποιον από τους ενδιαφερομένους για την Αίτηση Χρηματοδότησης.
* Ο αξιολογητής έχει ιδιαίτερο δεσμό ή ιδιάζουσα σχέση ή εχθρότητα με τους υποβάλλοντες την Αίτηση Χρηματοδότησης. Ενδεικτικά δε:
* Εάν απασχολείται ως υπάλληλος, στέλεχος, ή είναι μέλος διοίκησης σε εταιρεία ή ερευνητικό οργανισμό που συμμετέχει στην Αίτηση Χρηματοδότησης, ως εταίρος ή ονοματισμένος υπεργολάβος,
* Εάν συμμετείχε στην προετοιμασία ή τη σύνταξη της Αίτησης Χρηματοδότησης,
* Εάν εργάζεται κατά την υποβολή της δήλωσης ή απασχολήθηκε κατά τα τελευταία 3 έτη ως υπάλληλος, στέλεχος, ή υπήρξε μέλος διοίκησης ή παρείχε υπηρεσίες με άλλη σχέση εργασίας σε επιχείρηση ή όμιλο επιχειρήσεων που συμμετέχει είτε ως εταίρος είτε ως υπεργολάβος στην Αίτηση Χρηματοδότησης που αξιολογεί,
* Όταν στο εταιρικό ή μετοχικό κεφάλαιο ή τη διοίκηση των φορέων υποβολής, συμμετέχει σύζυγος ή ανιών ή κατιών συγγενής του/της μέχρι και τετάρτου βαθμού,
* Εάν εργάζεται κατά την υποβολή της δήλωσης ή απασχολήθηκε κατά τα τελευταία 3 έτη σε Τμήμα ΑΕΙ ή Ινστιτούτου Ερευνητικού Κέντρου που συμμετέχει είτε ως εταίρος είτε ως υπεργολάβος στην Αίτηση Χρηματοδότησης,
* Εάν θα συμμετάσχει στην υλοποίηση μέρους ή ολόκληρων των προς αξιολόγηση προτάσεων ή των προτάσεων που αξιολόγησε, στην περίπτωση που αυτές εγκριθούν.
* Εάν συντρέχουν οποιεσδήποτε άλλες συνθήκες, που κατά την προσωπική κρίση του/της αξιολογητή/τριας, πιθανόν να επηρεάσουν το αμερόληπτο της κρίσης του/της

1. Εμπιστευτικότητα

Όλοι οι αξιολογητές/τριες, στο πλαίσιο της άσκησης των καθηκόντων τους, οφείλουν να τηρήσουν αυστηρούς κανόνες εμπιστευτικότητας, πριν, κατά τη διάρκεια και μετά την αξιολόγηση.

Ειδικότερα η εμπιστευτικότητα αφορά:

* Στην τυχόν οικειοποίηση προς ίδιον όφελος ή την κοινοποίηση σε τρίτους οτιδήποτε σχετικού με το περιεχόμενο των υπό αξιολόγηση προτάσεων
* την κοινοποίηση στοιχείων, που αφορούν οποιαδήποτε πρόταση, σε τρίτους συμπεριλαμβανομένων άλλων αξιολογητών ή υπαλλήλων των αρμόδιων υπηρεσιών που δεν εμπλέκονται άμεσα στην αξιολόγηση της πρότασης. Εξαιρούνται οι επίσημες συζητήσεις σε τεχνικές συναντήσεις, οι οποίες συγκαλούνται και εποπτεύονται από την Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» όπου δύνανται να αναφέρονται διαδικαστικά ζητήματα
* την αλληλογραφία ή όποια έγγραφα, ή ηλεκτρονικά αρχεία και πληροφορίες σχετίζονται με τη διαδικασία της αξιολόγησης και τη μη κοινοποίησή τους σε τρίτα πρόσωπα, χωρίς τη γραπτή συγκατάθεση της Ειδικής Υπηρεσίας «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος»
* την τήρηση της ρητής απαγόρευσης επικοινωνίας του αξιολογητή με τους υποψηφίους σχετικά με την αξιολόγηση των προτάσεών τους
* την υποχρέωση να καταστρέψουν το σχετικό με τις υποβληθείσες προτάσεις ηλεκτρονικό ή/και έντυπο υλικό, που τυχόν έχει περιέλθει στην κατοχή τους, μετά την ολοκλήρωση της αξιολόγησης
* τη μη αποκάλυψη σε τρίτους, του περιεχομένου των συνεδριάσεων ή συζητήσεων, των προσώπων που συμμετείχαν, του περιεχομένου των πρακτικών κλπ που σχετίζονται με τη διαδικασία αξιολόγησης.

1. Αποδοχή δημοσίευσης στοιχείων

Είναι σημαντική η αποδοχή, από τους Αξιολογητές, της δημοσίευσης των στοιχείων τους όπου κάτι τέτοιο κριθεί απαραίτητο από την Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» (πχ ανάρτηση στη ΔΙΑΥΓΕΙΑ, ΚΗΜΔΗΣ κ.λπ. σχετικών αποφάσεων)

Τα αποτελέσματα με τη λίστα των αξιολογητών υπογράφονται από τον Νόμιμο εκπρόσωπο της Ειδικής Υπηρεσίας «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος». Προς διασφάλιση της ανεξαρτησίας των Αξιολογητών, τα στοιχεία τους δεν θα δημοσιοποιούνται από την Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος», παρά μόνον εάν απαιτείται από ισχύουσες διατάξεις του ελληνικού δικαίου.

1. Μη συμμόρφωση ή παράβαση των όρων

Σε περίπτωση μη συμμόρφωσης ή παράβασης των ανωτέρω όρων αποφυγής Σύγκρουσης Συμφερόντων και Εμπιστευτικότητας, η Ειδική Υπηρεσία «Επιτελική Δομή ΕΣΠΑ Υ.Π.ΕΝ., Τομέα Περιβάλλοντος» δύναται να:

* προχωρήσει στην απομάκρυνση του αξιολογητή από τη διαδικασία αξιολόγησης ή/και
* εισηγηθεί τη διαγραφή του ως αξιολογητή από το Μητρώο Αξιολογητών του ν4310/2014 που τηρεί η ΓΓΕΤ ή /και
* προσφύγει σε οποιαδήποτε άλλη νόμιμη ενέργεια προκειμένου να διασφαλίσει το αμερόληπτο και το κύρος της διαδικασίας αξιολόγησης.